
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés 

a Tiszazugi Ivóvízminőség-javító Önkormányzati Társulás társulási megállapodásának módosítására
Martfű Város Önkormányzata Képviselő-testületének 

2016. szeptember 15-ei ülésére

Előkészítette: Szász Éva jegyző 
Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség 

Tárgyalás módja: nyilvános ülés

Tisztelt Képviselő-testület!

Az ivóvízminőség-javító projekt befejezésével idén szét kell osztani a vagyont. A Tiszazugi Ivóvízminőség-javító Önkormányzati Társulás jelenleg hatályos társulási megállapodása alapján a költségviselés az ivóvízhálózat tekintetében az adott településen ténylegesen megvalósuló műszaki tartalom szerint, míg a vízműtelepek vonatkozásában a telepet igénybevevő egyes települések lakosság számának arányában kerül meghatározásra. Ez a rendelkezés azonban jelenleg nem állja meg a helyét, módosítani kell. 

A Társulási Tanács elfogadta a költségviselésre vonatkozó új rendelkezést, mely szerint a költségviselés az ivóvízhálózat tekintetében az adott településen ténylegesen megvalósuló műszaki tartalom szerint, míg a vízműtelepek vonatkozásában a beruházás helye szerinti település a tulajdonos, osztatlan közös tulajdon esetén az eredeti tulajdoni hányad arányában kerül meghatározásra. Minden egyéb költség tekintetében a településekre jutó összes műszaki tartalom arányában kerül meghatározásra.
A hatályosuláshoz azonban szükség van a Társulást alkotó települések képviselő-testületeinek elfogadó határozatára is.
Kérem a Tisztelt Képviselő-testületet szíveskedjen dönteni a társulási megállapodás módosításáról!
Határozati javaslat:

Martfű Város Önkormányzata Képviselő-testületének

…./2016. (…….) határozata
Tiszazugi Ivóvízminőség-javító Önkormányzati Társulás Társulási megállapodás módosításáról

Martfű Város Önkormányzatának Képviselő-testülete egyetért azzal, hogy a Tiszazugi Ivóvízminőség-javító Önkormányzati Társulás társulási megállapodása az alábbiak szerint változzon:

1. A Tiszazugi Ivóvízminőség-javító Önkormányzati Társulás Társulási megállapodásának (továbbiakban: megállapodás) 5. számú melléklete A tagokat terhelő beruházási költség és tagsági díj mértékét megállapító számítási mód rendelkezése „A költségviselés az ivóvízhálózat tekintetében az adott településen ténylegesen megvalósuló műszaki tartalom szerint, míg a vízműtelepek vonatkozásában a telepet igénybevevő egyes települések lakosság számának arányában kerül meghatározásra.” szöveg helyébe a következő rendelkezés lép:

„A költségviselés az ivóvízhálózat tekintetében az adott településen ténylegesen megvalósuló műszaki tartalom szerint, míg a vízműtelepek vonatkozásában a beruházás helye szerinti település a tulajdonos, osztatlan közös tulajdon esetén az eredeti tulajdoni hányad arányában kerül meghatározásra. Minden egyéb költség tekintetében a településekre jutó összes műszaki tartalom arányában kerül meghatározásra.”

2. Martfű Város Önkormányzatának Képviselő-testülete felhatalmazza a polgármestert a módosított társulási megállapodás aláírására.

Erről értesül:
1. JNSZ Megyei Kormányhivatal

2. Valamennyi képviselő helyben

3. Tiszazugi Ivóvízminőség-javító Önkormányzati Társulás Öcsöd

Martfű, 2016. szeptember 8.















          Dr. Papp Antal 

